CELEX: 62019TN0528
Language: mt
Date: 2019-07-24 00:00:00
Title: Kawża T-528/19: Rikors ippreżentat fl-24 ta’ Lulju 2019 — Arranz de Miguel et vs BĊE u BUR

9.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 305/71
            
         
      Rikors ippreżentat fl-24 ta’ Lulju 2019 — Arranz de Miguel et vs BĊE u BUR
      (Kawża T-528/19)
      (2019/C 305/81)
      Lingwa tal-kawża: l-Ispanjol
      
         Partijiet
      
      
         Rikorrenti: Ricardo Arranz de Miguel (Madrid, Spanja), Alejandro Arranz Padierna de Villapadierna (Madrid), Felipe Arranz Padierna de Villapadierna (Madrid), Ricardo Arranz Padierna de Villapadierna (Madrid), Nicolás Arranz Padierna de Villapadierna (Madrid) (rappreżentanti: R. Pelayo Jiménez u A. Muñoz Aranguren, abogados)
      
         Konvenuti: Bank Ċentrali Ewropew, Bord Uniku ta’ Riżoluzzjoni
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara lill-BUR u lill-BĊE responsabbli għad-danni mhux kuntrattwali bħala konsegwenza tal-ommissjonijiet speċifikati fir-rikors u tikkundannahom jikkumpensaw lir-rikorrenti għad-danni kkawżati, stmati fil-valur patrimonjali tal-azzjonijiet tagħhom u, sussidjarjment, tikkundanna lill-istituzzjonijiet konvenuti jħallsu kumpens ekwivalenti għal EUR 0.8442 għal kull azzjoni.
               
            
                  —
               
               
                  iżżid l-ammont tal-kundanna bl-interessi kumpensatorji kkalkolati skont ir-rata annwali tal-inflazzjoni ddikjarata mill-EUROSTAT fi Spanja, mis-6 ta’ Ġunju 2017 sad-data tal-għoti tas-sentenza, flimkien mal-interessi moratorji, mid-data tas-sentenza li tirrikonoxxi l-obbligu ta’ kumpens tad-dannu sal-pagament effettiv tiegħu.
               
            
                  —
               
               
                  tikkundanna lill-istituzzjonijiet konvenuti jħallsu l-ispejjeż proċedurali.
               
            
         Motivi u argumenti prinċipali
      
      Il-motivi u l-argumenti prinċipali huma simili għal dawk invokati fil-Kawża T-659/17, Vallina Fonseca vs Il-Bord Uniku ta’ Riżoluzzjoni (ĠU 2017, C-424, p. 42).
      Fir-rigward tal-Bank Ċentrali Ewropew, qed jiġi allegat, b’mod partikolari, il-ksur tal-prinċipju ta’ aspettativi leġittimu u l-ksur tal-obbligu ta’ diliġenza u ta’ amministrazzjoni tajba.